b'\n_START_ARTICLE_\nJack Fairman\n_START_SECTION_\n\xc5\xbdivljenjepis\n_START_PARAGRAPH_\nDebitiral je v sezoni 1953, ko je nastopil na doma\xc4\x8di dirki za Veliko nagrado Velike Britanije, kjer je odstopil, in zadnji dirki sezone za Veliko nagrado Italije, kjer je dirko sicer kon\xc4\x8dal, a bil zaradi prevelikega zaostanka za zmagovalcem neuvr\xc5\xa1\xc4\x8den. V sezoni 1955 je nastopil le na doma\xc4\x8di dirki za Veliko nagrado Velike Britanije, kjer zaradi okvare dirkalnika ni \xc5\xa1tartal. V naslednji sezoni 1956 pa je na doma\xc4\x8di dirki za Veliko nagrado Velike Britanije dosegel \xc4\x8detrto mesto, kar je njegov najbolj\xc5\xa1i rezultat v karieri, na zadnji dirki sezone za Veliko nagrado Italije pa je dosegel \xc5\xa1e peto mesto. Nastopil je \xc5\xa1e na posameznih dirkah med sezonama 1957 in 1961, v tem \xc4\x8dasu pa je edino uvrstitev dosegel na zadnji dirki sezone 1958 za Veliko nagrado Maroka, kjer je zasedel osmo mesto, nato pa se je upokojil kot dirka\xc4\x8d. Umrl je leta 2002.'